Hrišćanska adventistička crkva Beograd

Koncert Tria Šalmos
2018-11-01 19:00 - 20:30 (Europe/Belgrade)
PROGRAM KONCERTA:
• Streichtriosatz G-Dur KV 562e (Anh. 66), W. A. Mozart, Allegro
• Streichtrio B-Dur D. 471, F. Schubert
I. Allegro
II. Andante sostenuto (unvollendet/nedovršen)
• Streichtrio Op. 9, nº 3, L. V. Beethoven
I. Allegro con spirito
II. Adagio con espressione
III. Scherzo. Allegro molto vivace
IV. Finale. Presto
• Intermezzo, Allegretto für Strechtrio, Zoltan Kodaly
• Variationen für Streichtrio über das Volkslied “`s Deandl is harb auf mi”, R. Strauss
TRIO ŠALMOS (Trio Schallmoos)
Nanni Malm (violina) je član Kamerate Salcburg (Camerata Salzburg), Kamernog Orkestra Gustav Maler (Mahler Chamber Orchestra) i nastupa redovno na baroknoj violini sa Ansamblom Muzika Sekulorum (Ensemble Musica Saeculorum). Osim toga, nastupala je sa Minhenskom Filharmonijom (Münchner Philharmoniker) i Festivalskim Orkestrom u Lucernu (Luzern Festival Orchester) pod dirigentskom palicom Klaudija Abada (Claudio Abbado). Nastupala je na brojnim koncertima i učestvovala u snimanju CD- produkcija kao član Salcburškog gudačkog kvarteta Mocart (Salzburger Mozart Quartett) sa Serđom Acolinijem (Sergio Azzolini), Mihaelom Koflerom (Michael Kofler) i Irenom Grafenauer. Kao solista nastupala je sa Kamernim Orkestrom Evropske Unije (European Union Chamber Orchestra), Salcburškim Kamernim Solistima (Salzburger Chamber Soloists) i Salcburškom Kamernom Filharmonijom (Salzburger Kammerphilharonie).
Nanni Malm je studije violine zaršila u Utrehtu (Holandija) i na Univerzitetu Mocarteum u Salcburgu (Universität Mozarteum Sazburg).
Danka Nikolić (viola) je rođena u Beogradu. Po završetku srednje Muzičke škole Mokranjac, u klasi prof. Tomislava Miloševića, studije viole završila je na Univerzitetu Mocarteum u Salcburgu (Universität Mozarteum Salzburg), u klasi prof. Tomasa Ribla (Thomas Riebl), gde je za vreme studija bila angažovana i kao asistent svog profesora, kao i na Muzičkoj Akademiji u Hamburgu (Hochschule für Musik und Theater Hamburg), u kasi prof. Tomasa Zeldica (Thomas Selditz). Redovno nastupa kao solista i u okviru kamernih ansambala na internacionalnim festivalima. Član je Kamerate Salcburg (Camerata Salzburg), solo-viola Nemačke Kamerne Akademije Nojs (Deutsche Kammerakademie Neuss), a redovno nastupa i sa orekstrima kao što su Evropski Kamerni Orkestar (Chamber Orchestra of Europe), Baltazar-Nojman Ansambl (Balthasar-Neumann Ensemble) i kao solo-viola Kamernog Orkestra Bazela (Kammerorchester Basel) i Kamernog Orkestra Pariza (Orchestre de Chambre de Paris). Nastupala je sa renomiranim muzučarima kao što su Eliot Fisk, Štefan Šili (Stefan Schilli), Huan Dijego Flores (Juan Diego Florez), Tomas Zeldic (Thomas Selditz), Lukas Hagen i Reno Kapuson (Renaud Capucon). Veliku pažnju posvećuje i istorijskoj izvođačkoj praksi i svira redovno baroknu violu i violu d´amore.
Paolo Bonomini (violončelo) – Studije violončela započeo je u Breši (Italija), na Konzervatorijumu L.Marencio u klasi prof. P.Peruketija, gde je diplomirao sa najvišim ocenama i nagradom za izuzetni diplomski uspeh. Magistarske studije je završio na Akademiji u Bernu u klasi prof. Antonija Menesesa i na Univerztetu Umetnosti u Berlinu u klasi prof. Jens Peter Mainca (Jens Peter Maintz), gde je trenutno angažovan kao asistent.
Kao solista u pratnji orkestra nastupio je prvi put sa samo 15 godina, izvodeći Sen-Sans koncert za violončelo. Natupao je kao solista u brojnim prilikama, izmedju ostalih sa orkestrima Kamerata Bern, Kamerni Orkestar Pauliner, Praški Virtuozi, Simfonijski Orkestar Biel.
Redovno nastupa kao solo-violončelo u orkestrima Kamerni Orkestar Maler, Nemački Simfonijski Orkestar Berlin, Kamerata Bern. Paolo Bonomini je član od osnivanja gudačkog trija “Bokerini”, sa kojim nastupa redovno širom Evrope.
Dobitnik je prve nagrade Internacionalnog takmičenja Johan Sebastian Bah u Lajpcigu (2016) i trenutno solo violončelo Kamerate Salcburg (Camerata Salzburg).

Gudači Sv. Đorđa i Norddeutsche barocksolisten
2018-10-27 20:00 - 21:30
Subota 27. oktobar 2018. u 20h

Hrišćanska adventistička crkva
Radoslava Grujića 4

Program:
Vivaldi – Jenkins – Vitali – Respigi

Ulaz slobodan

80 godina od izgradnje i posvećenja crkve
2018-07-13 - 2018-07-15 | Hrišćanska adventistička crkva, Radoslava Grujića 4, Beograd, 11000, Srbija

Izložba „Verski simboli Beograda“
2018-06-07 - 2018-06-13
Gradska opština Palilula i Centar za kulturu “Vlada Divljan” Vas pozivaju da posetite izložbu „Verski simboli Beograda“, koja je postavljena u foajeu ”Potkovica” u Centru za kulturu ”Vlada Divljan” u Beogradu, od 7. do 13. juna 2018.
Cilj izložbe je prikazivanje simbioze različitih kulturnih i religijskih tradicija na teritoriji Beograda, kao i promovisanje njihovog međusobnog delovanja i tolerancije oličene kroz vizuru foto objektiva odabranih autora i njihovom poimanju motiva različitih verskih i crkvenih zajednica.

Seminar o izboru bračnog druga, dr David Bibulović
2018-05-25 19:00 - 2018-05-27 19:00 | Hrišćanska adventistička crkva, Radoslava Grujića 4, Beograd, 11000, Srbija

Ljudsko telo - savršenstvo inteligentnog dizajna, prof. dr Tomislav Terzin
2018-05-23 19:00 - 2018-05-29 19:00 | Hrišćanska adventistička crkva, Radoslava Grujića 4, Beograd, 11000, Srbija
23. maj 2018: Od anđela do majmuna – prvobitna slava i pad savršenog čoveka
24. maj 2018: Genijalni izum reprodukcije
25. maj 2018: Čudo rođenja
26. maj 2018: Naučna misterija nastanka glave
27. maj 2018: Simfonija organskih sistema
28. maj 2018: Savršeni dizajn ljudskih čula
29. maj 2018: Velika tajna krvi

Tomislav Terzin je profesor genetike i biologije razvića na jednom od vodećih kanadskih univerziteta.
Doktorirao je zoologiju u Kanadi 2007. godine, na univerzitetu Vestern. Autor je dve knjige koje tretiraju odnos nauke i religije: »Medonosna Pčela – Jevanđelje prirode« (2010) i »Cenzurisana naučna otkrića« (2015). Najvažnija naučna publikacija mu je objavljena u vodećem svetskom naučnom časopisu »Nature« u decembru 2004. godine. Održao je preko tri stotine javnih predavanja na temu odnosa nauke i religije, na tri kontinenta: Evropi, Severnoj Americi i Jugoistočnoj Aziji.
Trenutno se bavi istraživanjem mimikrije kod tropskih insekata i estetikom u prirodi.

Dečji sabor u Nišu 2018
2018-05-12 | HAC Niš, Sedmog jula 21, Niš, Srbija, Srbija
Ovogodišnji Dečji sabor Južne crkvene oblasti održaće se u Nišu 12. maja 2018. godine.
Ukoliko želite da vaše dete prisustvuje saboru, molimo vas da popunite prijavu. Prijavu je potrebno da popune i roditelji i dečji učitelji.
Prijava važi za crkve Beograd, Novi Beograd i Zemun.
ONLINE PRIJAVA

Koncert Nataše Petrović i Dušice Mladenović
2018-04-28 20:00 - 21:00 | Hrišćanska adventistička crkva, Radoslava Grujića 4, Beograd, 11000, Srbija
Učestvuju:
Nataša Petrović, viola
Dušica Mladenović, violina
Program:
Luis Špor
Ivan Brkljačić
Aleksandro Rola

Ulaz slobodan

Koncert - Ljubomir Milanović i Neda Hofman
2018-04-17 20:00 - 21:00 | Hrišćanska adventistička crkva, Radoslava Grujića 4, Beograd, 11000, Srbija
Učestvuju:
Ljubomir Milanović, viola
Neda Hofman, klavir
Program:
Karl Štamic: Koncert D-dur I stav, za violu i klavir
Johanes Brams: Sonata za violu i klavir, Op. 120 br. 2, Es-dur
Robert Šuman: Fantastični komad za violu i klavir, Op. 3 br.1

Jednostavne metode protiv složenih bolesti, dr Donald Miler
2018-04-06 19:00 - 2018-04-08 20:30 | Hrišćanska adventistička crkva, Radoslava Grujića 4, Beograd, 11000, Srbija
SERIJA PREDAVANJA
6-8. aprila 2018. u 19 časova

6. april: RAK
7. april: BOLESTI SRCA I DIJABETES
8. april: STRES

Ulaz je slobodan

OTKAZANO / Gudači Sv. Đorđa i Norddeutsche Barocksolisten, koncert
2018-03-28 20:00 - 21:30 | Hrišćanska adventistička crkva, Radoslava Grujića 4, Beograd, 11000, Srbija
Koncert je otkazan usled bolesti izvođača.

Sabor mladih Južne crkvene oblasti
2018-03-24 | Hrišćanska adventistička crkva, Radoslava Grujića 4, Beograd, 11000, Srbija

Seminar o adventističkom identitetu, Alberto R. Tim
2018-03-18 | Hrišćanska adventistička crkva, Radoslava Grujića 4, Beograd, 11000, Srbija

Koncert Irine Pejoske na harfi
2018-03-10 19:00 - 21:00 | Hrišćanska adventistička crkva, Radoslava Grujića 4, Beograd, 11000, Srbija
PROGRAM
J. Thomas The Minstrel s Adieu To His Native Land
A. Zabel La Source
G. B. Pescetti Sonata in c-minor
Allegro vigoroso
Andantino espressivo
Presto
C. Debussy Clair de Lune
A. Durand Premier Valse Op.83
C. Schuetze A Spring Thought
J. Guridi Viejo Zortzico
R. Glier Impromptu
Irina Pejoska je učenica Savremene gimnazije i Srednje muzičke škole “Stanković” u Beogradu u kojoj je prošle godine, kao maturant muzičkog obrazovanja na odseku za harfu, proglašena Đakom generacije.
Njenu profesionalnu karijeru gradi magistar harfe, profesorka Ivana Pejoska, i sama vrhunska muzičarka i pedagog sa najviše priznanja, imajući u vidu broj nagrada na domaćim i inostranim takmičenjima kojima se mogu pohvaliti njeni učenici. Irina je dobitnik mnogobrojnih nagrada na Međunarodnim i Nacionalnim takmičenjima. Mlada umetnica je iskustvo i znanje sticala i pohađajući master kurseve kod eminentnih harfista kao što su Irina Cink (Švajcarska), Olga Ševelevič (Rusija), Emanuela Del Sponti (Italija) i Ijan Džons (Velika Britanija).
Nedavno se vratila iz Džakarte, gde je održala dva solistička koncerta, od kojih jedan u koncertnoj dvorani glavnog grada Indonezije, a drugi u izrazito respektabilnom i luksuznom resortu The Sundanese Cultural Village Paseban koji je, ovom instrumentu i muzici u čast, nazvan “Harfa u planini” (“Harp on the Mountain”), a na kojem je prisustvovao i Nj.E. Slobodan Marinković, ambasador Republike Srbije u Indoneziji.

A ona kaže:
„Najviše volim svoju porodicu, harfu pa istoriju. Zato ću vam prepričati čudesne događaje od pre 3000 godina. U to pradavno vreme, u Kući hleba je živeo dobri pastir Jesej sa svojih osam sinova. Najmlađi, po imenu David, bio je i najvredniji. Svakodnevno je čuvao stado, pomagao svojoj braći oko teških pastirskih poslova i branio ovčice od lavova koji su u to pradoba znali da dolutaju pod proplanke današnje Palestine. A baš tu se nalazila Kuća hleba, grad koji se na hebrejskom zove Vitlejem. David je stasavao znatiželjno upijajući slike i muziku prirode: žubor potoka, huk vetra, poj ptica, blejanje ovčica… , a kako je još kao dečak naučio da svira harfu, svojom je muzikom i stihovima dočaravao veličanstvenost Stvoritelja i savršenstvo Stvorenog.
Dobar glas daleko ide, pa je mladog pastira i čudesnog harfistu sam kralj Izraela uzeo u službu. I svaki put kada bi osetio kakvu zlovolju ili teskobu, kralj Saul bi pozivao Davida, a milozvučni zvuci harfe bi mu obavijali dušu rasterujući crne misli i nemire koji su ga proganjali.
David je tokom života i sam postao kralj. Priča kaže da se i tako moćan trudio da bude pravedan i bogougodan. Verovao je u snagu lepih reči i nežnih arija harfe. Uz neke od melodija koje je sam smislio, David je napisao i mnoštvo stihova, koji su danas celom svetu poznati kao Davidovi psalmi. Sve ih je iznedrio iz najdubljeg pokajanja, želeći da i on sam i svi ostali ljudi budu što bolji. Davidovi psalmi su i posle više od 3000 godina melemni za sve koji ih izgovaraju i slušaju.
Mislim da su zvezdane noći koje je on još kao pastir, pod mesečinom zapisivao i tako lepo opisivao, uticali da zavolim Mesečinu Kloda Debisija. Volim da ga slušam i volim da sviram sve njegove kompozicije koje sam do sada imala na programu. Najpre sam svirala violinu, ali su istorija i mama učinile da volim harfu.
Harfa je možda najstariji instrument. Zahvaljujući mami, koja je profesorka harfe, svakodnevno sam, odrastajući, slušala zvuke instrumenta na kojem je nekada davno svirao i car David iz drevne Kuće hrane. Danas znam.”

Koncert klasične muzike, Kristijan Vučković
2018-02-10 19:00 - 20:30
PROGRAM:

1. L. V. Betoven: Sonata br. 23, F-mol, op. 57 “Appassionata” I -Allegro assai
2. F. Šopen: Skerco br. 1
3. F. Šopen: Andante spianto i Grande Polonaise
4. F. Šopen: Etida Op. 25, br. 7
5. F. Šopen: Etida Op. 25, br. 11
BIOGRAFIJA:
Kristijan Vučković je rođen 26.09.1999. godine u Nišu.
Učenik je četvrtog razreda srednje muzičke škole u klasi profesora Borivoja Mladenovića.
Za vrlo kratko vreme osvojio je veliki broj nagrada na domaćim i internacionalnim takmičenjima:
– 2014. godine u Nišu, prvo mesto na međunarodnom takmičenju mladih pijanista
– 2015. godine u Beogradu, prvo mesto na međunarodnom takmičenju „Davorin Jenko“
– 2016. godine svirao je sa Simfonijskim orkestrom Šopenov klavirski koncert u e-molu
– 2016. godine u Beogradu, prvo mesto na međunarodnom takmičenju „Davorin Jenko“
– 2016. godine u Nišu , prvo mesto na međunarodnom takmičenju mladih pijanista sa osvojenih 100 poena, tako da je proglašen za laureata celog takmičenja
– 2017. godine u Beogradu, osvojio je prvo mesto sa osvojenih 100 maksimalnih poena, na međunarodnom takmičenju „Davorin Jenko“
– 2017. godine dobio je specijalnu nagradu za najbolje izvođenje Šopenovih dela na međunarodnom takmičenju u Ćustendilu (Bugarska)
Dobitnik je priznanja Srpske akademije nauka i umetnosti za izuzetne rezultate i zalaganje u 2017 i 2016 godini.
Učesnik je prestižnog festivala u Beču na kome je učestvovao na Master klasovima prestižnih evropskih pedagoga i pijanista gde je dobio priznanje kao najbolji polaznik.
Pored toga na mnogobrojnim javnim nastupima skrenuo je na sebe pažnju u širim akademskim muzičkim krugovima.

"Biblija na putevima" - međunarodna izložba Biblija
2018-02-05 10:00 - 2018-02-10 20:30 | Hrišćanska adventistička crkva, Radoslava Grujića 4, Beograd, 11000, Srbija
Dođite i vidite čuvenu Dalijevu Bibliju, Bibliju tešku 10 kg i onu veličine 4x3cm, Bibliju u akvarijumu i mnoge druge. Najstariji primerak Biblije datira iz 1693. godine.

Izložba je otvorena od 5-10. februara, svakoga dana od 10 do 20.30 h. Izložbu prezentuje i vodi Milan Šurman.

Svako veče od 5-9. februara u 19 časova održavaće se predavanja o Bibliji.

5. februar – “Da li još uvek možemo verovati Bibliji?”, Ivan Petrovski

6. februar – “Da li je znanje o Bogu važno?”, Milomir Radović

7. februar – “Možemo li verovati biblijskim proročanstvima?”, Igor Bosnić

8. februar – “Kako u Bibliji pročitati ono što piše?”, Dragan Grujičić

9. februar – “Književna vrednost Biblije”, Tatjana Samardžija

10. februar – Koncert klasične muzike, Kristijan Vučković

https://www.facebook.com/events/815077355346746/

Koncert klasične muzike
2018-01-13 18:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija
Nastupaju:
Jovana Stošić, violina
Jovana Nikolić, klavir
Program:
Bach : Partita za violinu solo br. 2, BWV 1004
Alemanda – Kuranta – Sarabanda i Ziga
L. V. Betoven: Sonata za violinu br.7, op. 32
Allegro con brio
Adagi cantabile
Scherzo – Allegro
Finale – Allegro
Hendl, violinska sonata E-dur:
Adagio
Allegro
Largo
Allegro
Mesto održavanja:
Velika dvorana Hrišćanske adventističke crkve u Beogradu
Radoslava Grujića 4
Ulaz slobodan
https://www.facebook.com/events/158927038076786/
Jovana Stošić je rođena 1992. godine u Ćupriji. Počela je da svira violinu sa 6 godina,u Školi za muzičke talente u Ćupriji, gde je završila osnovno i srednje muzičko obrazovanje u klasi prof. Tatjane Bošković i prof. Jovana Bogosavljevića. U ime Kraljevskog Doma Karađorđevića joj je na Belom dvoru uručena nagrada za najboljeg učenika generacije (2007/08).
Dobitnik je nagrade za najbolji diplomski ispit Škole za muzičke talente u školskoj 2007/08. Nastupala je na koncertima škole u zemlji i inostranstvu, gde je nastupala kao solista, kamerni muzičar i kao koncertmajstor. Osnovne i master akademske studije je završila na Fakultetu muzičke umetnosti u Beogradu,u klasi red. prof. Gordane Matijević – Nedeljković. Takođe je završila specijalističke akademske studije, odsek violina, na FMU u Beogradu u klasi red. prof. Gordane Matijević – Nedeljković. Trenutno je na doktorskim akademskim studijama, instrumentalni odsek – violina, u klasi vanr. prof. Marije Špengler.
Dobitnica je austrijske stipendije za letnje usavršavanje u Austriji na festivalu “Internationale sommerakademie Prag-Wien-Budapest” 2009. Dobitnica nagrade iz fondacije ” Merima Dragutinović” kao najbolji diplomirani student violine studijskog programa gudačkih instrumenata u akademskoj godini 2012/13.
Takođe je dobitnica prvih nagrada, republičkih i internacionalnih takmičenja (međunarodno takmičenje u Nišu, Stringfest u Sremskoj Mitrovici, Republicko takmičenje muzičkih i baletskih škola).
Ostvarila je zapažene, ne samo nastupe u okviru klase i atedre, već i brojne samostalne solističke koncerte u našim najistaknutijim salama: Zadužbina Ilije M. Kolarca (Muzička galerija i Velika drvorana), Gvarnerius-Centar lepih umetnosti Jovana Kolundžije, SANU- Galerija Srpske akademije nauka i umetnosti, DKCB- Dečji kulturni centar Beograda, Galerija ARTGET, Sava Centar, Kuća Đure Jaksića, SKC- Studentski kulturni centar, Muzej Narodnog pozorišta, Moderna galerija Lazarevac… Svirala je kao solista sa kamernim orkestrom Camerata Serbica na Novogodišnjem koncertu u velikoj sali Sava Centra. Takođe je nastupala i kao solista uz pratnju kamernog gudačkog orkestra BGO Dušan Skovran u Velikoj dvorani Kolarčeve zadužbine, izvodivši virtuozni komad, Introdukciju i rondo kapričiozo od C. Sen-Sansa.
Nastupala je u velikom broju zemalja: Srbija, Slovenija, Austrija, Italija, Francuska, Crna Gora, Jermenija, Makedonija, Holandija, Kina… Učestvovala je na festivalima: BEMUS, Mozartini Festival 2007.u Italiji, Espressivo Music Festival 2010. Cetinje, Maribor Festival 2014 u Sloveniji,Operosa Opera Festival 2016.god. Herceg Novi, Tribina kompozitora 2016. Beograd, Mokranjčevi dani 2017. Negotin, Festival Ruske muzike Boljšoj na Mokroj Gori 2015.,2016. I 2017.god, Interfest 2017. Makedonija…
Kao Saradnik u nastavi na Studijskom programu Izvođačke umetnosti – modul violina, bila je angažovana na Fakultetu muzičke umetnosti u Beogradu, u akademskoj 2014/2015. godini.
U okviru projekta “Susretanja” je pozvana od Fakulteta umetnosti Univerziteta u Prištini, Zvečan-Kosovska Mitrovica da drži koncert i Master klas.
Kao koncertmajstor je nastupala sa Operosa studio orkestrom. Član je kamernog orkestra Sveti Đorđe, sa kojim nastupa i kao koncertmajstor. Još kao student je bila angažovana u orkestrima BGO Dušan Skovran , Camerata Serbica i Metamorfozis. Član je američkog kamernog orkestra Clasical Chamber Orchestra, sa kojim je nastupala, i dalje nastupa u mnogim koncertnim dvoranama širom sveta: (Salle Gaveau -Paris , La Halle aux Grains-Toulouse,Basilique de Fourviere-Lyon, Theatre Salle Poriel-Nancy, Teatro Carlo Felice-Genova, Auditorium RAI-Torino, Auditorium di Milano-Milano, Teatro Sociale-Mantova, Hangzhou Grand Theater-Hangzhou, Shaoxing Grand Theater-Shaoxing, Jinhua Theater-Jinhua, Ningbo Grand Theater-Ningbo, Zhoushan Theater-Zhoushan, Huzhou Grand Theater-Huzhou, i mnogim drugim).
Član je renomiranog gudačkog kvarteta “Mokranjac”.
Član je Udruženja Muzičkih Umetnika Srbije.
Usavršavala se na majstorskim kursevima kod Hagai Shaham, Eszter Perenui, David Takeno, Dmitri Semsis, Igor Petrusevski, Ljubomir Mihailovic, Maja Jokanovic, Vladislav Bobic, Vesna Stankovic, Gordan Nikolic.

Jovana Nikolić (Beograd 1984) je završila SMŠ Dr. Vojislav Vučković u Beogradu u klasi prof. Zlate Maleš.
Diplomirala je na FMU u Beogradu (2004) u klasi prof. Nevene Popović. Usavršavala se na Schola Cantorum u Parizu u klasi renomiranog pijaniste Eugena Indjića. Završila je redovne i master studije, kao konzertexamen za kamernu muziku, na Visokoj školi za muziku u Karlsrueu u klasi Mihaela Udea i Markusa Štangea. Dobitnik je nagrada na nacionalnim i internacionalnim takmičenjima kao solista i kamerni muzičar. Dodeljena joj je nagrada FMU iz fondacije Jelene Pavlović kao studentu generacije (2000). U duu sa iolinistkinjom Mari Klodin Papadopulos je osvojila prvu nagradu na takmičenju Freundeskreis u Karlsrueu (2006) što im je omogućilo učešće na takmičenju Felix Mendelssohn-Bartholdy Preis u Berlinu naredne godine. Tamo su zauzele drugo mesto i Forderpreis. Bila je stipendista fondacija Schloss Solitude iz Štutgarta kao i Alfred Toepfer Stiftung F.V.S. iz Hamburga.
Godine 2009. je nastupala kao solista i kamerni muzičar na internacionalnom festivalu Brasil-Alemanha (Rio de Ženeiro). Takodje je nastupala širom Evrope. Bila je gostujući docent za kamernu muziku na Visokoj školi za muziku u Karlsrueu. U okviru Mendelssohn Summer School Festival u Hamburgu, kao umetnički klavirski saradnik saradjivala je sa eminentnim pedagaozima kao što su Ragis Paskier, Tanja Beker Bender,Hagai Šaham, Sebastian Šmit i Kristian Altenburger. Radila je i kao klavirski saradnik na Visokoj školi za muziku u Hamburgu u klasama violine, viole i kontrabasa. Aktivna je kao solista i kamerni muzičar.

Seminar "Sledi me"
2018-01-05 - 2018-01-06
Teme
Petak: “Ko je učenik?”
Subota ujutru: “Isus – Onaj koji stvara učenike”
Subota popodne: “Cena učeništva”

Govornik: Clifford Owusu-Gyamfi

Jedanaesti tradicionalni koncert Jovana Kolundžije
2017-12-23 20:00 - 21:30 | Hrišćanska adventistička crkva, Radoslava Grujića 4, Beograd, 11000, Srbija
Nastupaju:
Jovan Kolundžija, violina
Gudački kvartet MOKRANJAC
Vuk Božilović, klavir
Program:
J. S. Bah, A. V. Mocart, K. Sen-Sans, Dž. Vilijams i A. Bergman
Ulaz slobodan.

Violinista JOVAN KOLUNDŽIJA rođen je u Beogradu gde je magistrirao na Muzičkoj akademiji u klasi profesora Petra Toškova. Usavršavao se kod čuvenog violiniste Henrika Šeringa. Iza sebe ima zavidnu svetsku karijeru i više od četiri hiljade održanih koncerata u zemlji i svetu.
Jovan Kolundžija je osnivač Centra lepih umetnosti u Beogradu, koji nosi naziv Guarnerius poGuarneriusovoj violini iz 1754. godine, na kojoj Jovan nastupa poslednjih dvadesetak godina. Pored svojih koncerata, maestro deo svog vremena posvećuje promovisanju i daljem školovanju mladih talenata u svojoj umetničkoj zadužbini – Centru lepih umetnostiGuarnerius, koji je postao najatraktivnija kamerna dvorana u ovom delu Evrope, a otvoren je 2001. godine.
Brojne nagrade i priznanja, kako u zemlji, tako i u inostranstvu, svedoče o visokim umetničkim dostignućima Jovana Kolundžije, izdvajamo: Specijalna Diploma na Međunarodnom takmičenju Wieniawski u Poznanju 1967, Prva nagrada na Takmičenju mladih jugoslovenskih violinista u Zagrebu 1969, Diploma na Međunarodnom takmičenju Žak Tibo u Parizu 1969, Specijalna Diploma na Međunarodnom takmičenju Karl Fleš u Londonu 1970, Prva nagrada na Takmičenju Sabre Marokin u Meksiku 1971, Druga nagrada na Međunarodnom takmičenju omladine u Beogradu 1971, Prva Nagrada Saveza kompozitora Jugoslavije na Međunarodnom takmičenju muzičke omladine Jugoslavije 1971, Oktobarska nagrada grada Beograda za najbolje stručne i naučne radove studenata 1971, Međunarodna Nagrada na takmičenju Mađarske televizije u Budimpešti 1971, Nagrada Ivo Tijardović u Zagrebu za brojne nastupe vrhunskog kvaliteta 1977, Povelja Saveza muzičkih umetnika Jugoslavije Zlatna lira (najveća jugoslovenska umetnička nagrada), za najuspešnija umetnička ostvarenja između dva kongresa 1974.-1979, Priznanja Udruženja muzičkih umetnika Srbije za najuspešnije koncerte u Beogradu 1977., 1978., 1979. i 1986. godine, Nagrada Orlando u Dubrovniku za najbolji koncert na Dubrovačkom letnjem festivalu 1982, Oktobarska nagrada grada Beograda za najvrednije dostignuće u oblasti muzike 1988, Gramatom patrijarha srpskog gospodina Pavla 2004, Godišnja nagrada Zlatni Beočug za trajni doprinos kulturi Beograda 2006, Aprilska nagrada grada Beograda za muzičko i muzičko scensko stvaralaštvo 2007. godine.
1994. godine maestro Kolundžija je kao solista sa Beogradskom filharmonijom i Gudačima Sv. Đorđa, izveo program DESET VELIČANSTVENIH koji se sastojao od deset violinskih koncerata za samo četiri dana (koncerti Baha, Vivaldija, Mocarta, Mendelsona, Bruha, Laloa, Vijenjavskog, Čajkovskog, Betovena i Bramsa).
Kraj 2008. godine obeležio je maestralni koncertni poduhvat Jovana Kolundžije-projekat VOLITE LI BETOVENA u četiri uzastopne večeri doneo izvođenje integralnog opusa Betovenovih sonata za klavir i violinu, što je bio pravi kuriozitet, ne samo za Beograd, već i za svetsku muzičku scenu. Ovo je bio nesvakidašnji poduhvat koji se na koncertnim podijumima u svetu retko realizuje.
2009. godine maestro Kolundžija je na koncertima BRAVISSIMO MAESTRO MOZART! izveo 15 Mocartovih sonata, a 2010. godine je koncertnim projektom U ČAST VELIKOM BRAMSU, zaokružio ideju izvođenja celokupnih opusa sonata velikih autora, obzirom da je program predstavljen publici na Kolarcu, ali i širom zemlje, doneo kompletan opus sonata Johanesa Bramsa za violinu i klavir.
Nastupao je širom sveta, na svim najprestižnijim festivalima, u najpoznatijim koncertnim dvoranama i sa uglednim umetnicima kao što su: Henrik Šering, Aldo Čikolini, Aleksis Vajsenberg, Lovro Matačić, Vaclav Smetaček, Oskar Danon, Aleksis Hauzer, Veronika Dudarova, Keniširo Kobajaši, Hans Peter Frank, Jevgenij Svetlanov, Karlo Ceki, Sikstin Erling,Pavle Dešpalj, Živojin Zdravković, Milan Horvat, Mladen Jagušt, Šeldon Morgenstern itd.
Bio član FIAM-a – UNESCO. Snimio je veliki broj LP-a i CD-a, a samo u okviru snimljenih programa RTS-a, ima preko dvesta sati snimljenog materijala.

Veče zahvalnosti
2017-12-22 18:00 - 20:00 | Hrišćanska adventistička crkva, Radoslava Grujića 4, Beograd, 11000, Srbija

"Sukob koji se približava", serija predavanja - Walter Veith i Olaf Schröer
2017-10-24 19:00 - 2017-10-28 21:00 | Hrišćanska adventistička crkva, Radoslava Grujića 4, Beograd, 11000, Srbija
Serija predavanja, 24-28. oktobra 2017.
svake večeri u 19h
predavači: Walter Veith i Olaf Schröer
24.10. – Velika petorka
25.10. – Pravda i pomirenje
26.10. – Adut zvani Tramp
27.10. – Sukob koji se približava
28.10. – Gde je rešenje?
Internet prenos: www.hacbg.org

24.10. – Velika petorka
Koja su najvažnija životna pitanja? Predavač izdvaja 5 velikih pitanja koja svaki čovek bar jednom u životu uzima u razmatranje. Saznajte ima li naučnih dokaza da u životu nismo slučajni prolaznici?

25.10. – Pravda i pomirenje
Hajde da se vratimo Svetom pismu i propovedamo njegovu nauku, dozvoljavajući da Pismo bude sopstveni tumač i ne osvrćući se na brojna i međusobno protivrečna mišljenja verskih vođa. Nema čoveka na svetu koji ima monopol na istinu, tako da bi najpre njemu morao da dođe svako ko tu istinu želi. Istina je nezavisna u odnosu na ljude. Ona je od Boga; to je tako jer je istina sam Hristos.
Usled tehničkih problem snimak ovog pedavanje nije dostupan na internetu. Preporučujemo vam da pogledate predavanja:
Od raskola do zajedništva https://www.youtube.com/watch?v=iBdRDqqdp-E
i
Pravda i pomirenje https://www.youtube.com/watch?v=UgPgrw9x88c
26.10. – Adut zvani Tramp
Da li nas izbor Trampa za predsednika SAD približava ispunjenju proročanstva iz 13. poglavlja Jovanovog Otkrivenja? Upoznajte se sa ovim proročanstvom, i uporedite ga sa delovanjem novoizabranog predsednika i sa savremenim tokovima u američkom društvu, a posebno sa tendencijom spajanja crkve i države. Sveto pismo proriče ovu koaliciju, upoređujući je sa brakom iz interesa i povezujući je sa događajima koji neposredno prethode drugom dolasku Isusa Hrista na našu planetu. Da li je moguće da smo svedoci ovih poslednjih događaja?

27.10. – Sukob koji se približava
Jovanovo Otkrivenje opisuje sukob između dobra i zla, istine i zablude, Hrista i Sotone, sukob koji se proteže kroz milenijume istorije čovečanstva. Vekovna mržnja Lucifera prema Bogu i Božjoj deci donela je mnogo više krvoprolića, boli i patnje nego što mnogi misle. Dvanaesto poglavlje Otkrivenja proriče ponovno progonstvo i veliki konačni sukob, koji će zahvatiti celu Zemlju.
28.10. – Gde je rešenje?
Gde je rešenje?
Prof. dr Walter Veith je poznati naučnik i uspešan pisac i predavač. Doktorirao je iz zoologije na Univerzitetu Kejptaun u Južnoj Africi 1979. godine. Godine 1988. prof. Fajt gostovao je na Institutu za istraživanja u oblasti geologije na Univerzitetu Loma Linda u Sjedinjenim Državama. Njegov istraživački rad ostvaren u saradnji sa vodećim svetskim naučnicima iz pomenute oblasti, razmatrao je suštinu naučnog problema evolucije ili stvaranja. Prof. Jedan je od pet naučnika kojima je Londonsko kraljevsko društvo dodelilo počasnu Donaciju za realizaciju programa razvoja i početka naučno-istraživačkog rada u Južnoj Africi u periodu posle aparthejda. Profesorova saznanja o biblijskim proročanstvima i savremenim religioznim tokovima rezultat su dugogodišnjeg proučavanja.
Olaf Schröer je cenjeni teolog koji dolazi iz Nemačke. Kao odličan poznavalac Svetoga pisma, u središte svojih predavanja stavlja proročke izjave koje potiču iz najčitanije knjige svih vremena, u svetlu kojih interpretira istorijska i aktuelna dešavanja. Biblijska proročanstva koja su se sa nepogrešivom tačnošću ispunila, kao i ona koja tek treba da se ispune, svojim ozbiljnim porukama o sukobu koji se približava zavređuju pažnju ovog pokolenja.

Razigrana crkva "Danilo i lavovi"
2017-06-03 16:00 | Hrišćanska adventistička crkva, Radoslava Grujića 4, Beograd, 11000, Srbija
15.45-16.00 Registracija
16.00-16.20 Pevanje (svi zajedno)
16.20-16.50 Priča (za tinejdžere u učionici br. 4, za mlađu decu u glavnoj sali)
16.50-17.50 Kreativne radionice (po starosnim grupama)
17.50-18.50 Obrok (za svu decu, roditelje i staratelje)

Ako imate bilo kakvo pitanje, ne ustručavajte se da ga postavite „osoblju“ (u zelenim majicama).
Nadamo se da ćete uživati.
Molimo vas da ostanete sa decom i pratite ih u svakom trenutku, jer Razigrana crkva ne može da preuzme odgovornost za njihovu bezbednost.
Hvala.
Radosni smo što ćete nam se pridružiti.

Poetsko-muzičko veče "Tako je govorio Isus"
2017-04-22 18:00 - 19:30 | Hrišćanska adventistička crkva, Radoslava Grujića 4, Beograd, 11000, Srbija

Susret mladih u Kragujevcu
2017-04-14 08:00 - 2017-04-17 17:00 | Hotel “Euro Gaj”, Kragujevac, Srbija
Informacije:
Zoran Sudarević,
tel: 060 80 80560
imejl: sekretar.jco@gmail.com

Živi uravnoteženo
2017-04-10 19:00 - 2017-04-13 19:00 | Hrišćanska adventistička crkva, Radoslava Grujića 4, Beograd, 11000, Srbija
Unapredi svoje mentalno i emotivno zdravlje
Preokupirani ste svakodnevnim obavezama, napeti ste, a pored svega i zabrinuti, jer ne možete da postignete sve što se od vas traži.
Većina nas bori se kako bi postigla ravnotežu između posla, porodice i društvenih obaveza, a ponekada najmanje vremena ostavljamo baš za ono što bi nam donelo najveću nagradu – fizičko i duhovno blagostanje ali i društvenu dobrobit. Uprkos ovom prebrzom životnom tempu, ne smemo da klonemo i odustanemo – ravnoteža je moguća.
Put ka životu ravnoteže mora da započne analizom i suočavanjem sa trenutnim stanjem. Nakon toga pred vama je trenutak donošenja odluka. Postavite nove ciljeve! Utičite na svoju budućnost! Donesite prave odluke i izaberite dobar pravac! Postavite prioritete i odlučite šta je najvažnije – šta može da bude izostavljeno a šta promenjeno. Serija predavanja ŽIVI URAVNOTEŽENO je dobar početak. Vaša budućnost je u vašim rukama.

Predavač
prof. dr.sci Julian Melgosa
Dekan škole za edukaciju i psihologiju na univerzitetu Walla Walla.
Član britanskog psihološkog udruženja (AFBPsS), predavač, savetnik i autor nekoliko knjiga. Na našim prostorima poznat po knjizi „Život i stres“.

Ponedeljak, 10.04.2017. 19h
OTKRIJ SVOJU VREDNOST
Stekni zdrav osećaj samopoštovanja, samopouzdanja i lične vrednosti!
Utorak, 11.04.2017. 19h
MISLI ISPRAVNO I USPOSTAVI RAVNOTEŽU
Upoznaj moć razmišljanja i njegov uticaj na zdravlje i ponašanje!
Sreda, 12.04.2017. 19h
ČUVAJ SE ZAVISNOSTI
Izbegavaj stvaranje bilo kakve zavisnosti – od interneta, kockanja, pornografije, hrane, vežbanja!
Četvrtak, 13.04.2017. 19h
REŠI EMOTIVNE I PROBLEME U ODNOSIMA
Nauči kako da poboljšaš emotivno zdravlje i odnose sa ljudima jer te oni čine mentalno zdravim!

Koncert duhovne muzike
2017-04-01 19:00 - 20:30 | Hrišćanska adventistička crkva, Radoslava Grujića 4, Beograd, 11000, Srbija
Megumi Tešima – violina
Ljiljana Arsenović – klavir

Razigrana crkva - David i Golijat
2017-04-01 16:00 - 19:00 | Hrišćanska adventistička crkva, Radoslava Grujića 4, Beograd, 11000, Srbija

Koncert - Pamela A. Samardžija Jovanović i prijatelji
2017-03-25 19:00 - 20:30 | Hrišćanska adventistička crkva, Radoslava Grujića 4, Beograd, 11000, Srbija

Sabor Južne crkve oblasti HAC
2017-03-25 | Hrišćanska adventistička crkva, Radoslava Grujića 4, Beograd, 11000, Srbija
Gost: Rafat Kamal, predsednik Trans-evropskog odeljenja Hrišćanske adventističke crkve

Svečani obred Večere Gospodnje
2017-03-18 09:30 - 13:00 | Hrišćanska adventistička crkva, Radoslava Grujića 4, Beograd, 11000, Srbija
Gost: Branko Lukić, predsednik Južne crkvene oblasti HAC
